  Виталий Пронин Башкириысь Урал гуртысь 11 мурт больницае сюриз. Эмъясьёс малпамъя, соос сибирь язваен висё. Ньылезлэсь диагноззэс та дыре юнматӥзы ни, ивортэ «Российская газета».Секыт висён адямиослы сӥль бордысь паласькиз.- Дерматолог доры нырысь вазиськиз 23 аресъем Алсу Низамова, со бере ик вуизы эшшо 3 гуртоос. Ваньзы ӝожтӥськизы мугоразы кылдэм яраос вылэ. Соосты Янаул больницаысь паласькись висёнъёсъя отделение понӥзы, - вераз Янаул администрациысь ужась Ильгиз Низамов.Урал гуртын 2 арнялы карантин ялэмын. Тодмо: 80 мурт висись пудолэсь черланы быгатэ, соосты эмъясьёс ялан чаклало. Урал гурт та дыре полициен котыртэмын. Потыку но пырыку, эскеро грузэз, транспортэз дезинфектантъёсын пазяло.Туспуктэмез: ria.ru Теги: Башкортостан карантин пудо-живот  